83 



Razon delos pasos ca dize que el vio muchos Rios e 

 aroyos que solia correr mucha agua por ellos que se 

 fincheron de juncares e de almarjales e se cegaron Et vio 

 otros que non solian correr que se avrieron e corre por 

 ellos mucha agua e ay molinos, e do suele auer buen paso 5 

 confondese Et alo en otro lugar do non lo solia auer. 

 Mas pone vna regla general e dize que todos los Rios e 

 aroyos que an el aRoyo de cascajo e duro e bien firme 

 e sin cieno e buena salida [220 vto.] e buena entrada e 

 sin lodo que por seer mucha agua sol que las vestias non 10 

 naden que todos son buenos pasos e non los deuen dubdar 

 los buenos cacadores, Mas los que son de grandes cienos 

 o tremedales o que ha las riberas alias avn que scan 

 estrechas dize que en tales lugares alas vezes salen bien e 

 alas vezes caen y en guisa que fazen Reyr e tomar plazer 15 

 alos quelo veen commo enla otra caca que fazen. Et avn 

 dize que sienpre ovo el por costumbre de engafiar muy de 

 grado alos andan con el acaca por les fazer entrar en 

 tales lugares que cayan o llegen atal lugar que se ayan 

 aReyr dellos Et quando por otra manera non los podia 20 

 enganar que yba apriesa al logar do el dizia que solia 

 que era el paso Et fazia les caer que queria entrar e que 

 los que venian conel quele metian delante e cayan o 

 asondauan en guisa que avian todos Razon de reyr. Et 

 dize que esto tiene el por vno delos plazeres dela caca Pero 25 

 que esto guarda sienpre de fazer en lugar do el omne nin 

 la vestia non tome daflo nin peligro Et dize quel pesa 

 mucho quando se guardan deste su engafio los quel saben 

 esta manera. El aroyo de villalua nasce sobre loranca e 

 cae en la grant laguna de fuente el pez cabo el castiello 30 



6* 



